POŠTANSKA I TELEKOMUNIKACIJSKA ŠKOLA

ZAGREB, TRG J. F. KENNEDYA 9

**IZMJENE I DOPUNE PRAVILNIKA**

**O KUĆNOM REDU**

**Zagreb, prosinac 2018.**

Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 126/12., 94/13., 152/14., 7/17., 68/18) te članka 28. Statuta Poštanske i telekomunikacijske škole, Školski odbor **nakon provedene rasprave na Nastavničkom vijeću, Vijeću roditelja i Vijeću učenika, a na prijedlog ravnatelja** na sjednici održanoj 05.12.2018. godine, donio je

**ODLUKU O**

**IZMJENAMA I DOPUNAMA PRAVILNIKA O KUĆNOM REDU**

**Članak 1.**

U Pravilniku o kućnom redu KLASA:602-03/15-01/151, URBROJ:251-105-01-15-1 od 22.10.2015. članak 21. stavak 3. briše se.

Dosadašnji stavak 4. mijenja se i glasi: „Učenici nastavnike dočekuju ispred učionice.“

Dosadašnji stavci 4. i 5. postaju stavci 3. i 4.

**Članak 2.**

U članku 22. stavak 3. alineja 9. mijenja se i glasi:“ u miru pričekati nastavnika pred učionicom“.

**Članak 3.**

Članak 23. mijenja se i glasi: „Izostanke i zakašnjenja na nastavu i druge oblike odgojno-obrazovnog rada učenici su dužni opravdati sukladno Pravilniku o kriterijima za izricanje pedagoških mjera.“

**Članak 4.**

U članku 28. stavak 1. mijenja se i glasi:“ Na znak za početak nastave učenici čekaju predmetnog nastavnika na hodniku ispred učionice.“

Stavak 3. briše se.

**Članak 5.**

U članku 30. stavak 5. mijenja se i glasi:

Kada učenik želi otići iz Škole za vrijeme nastave, obavezno se mora javiti razredniku, voditelju smjene, pedagogu ili predmetnom nastavniku.“

Stavak 6. mijenja se i glasi:“ Voditelj smjene, pedagog ili razrednik odmah će telefonski obavijestiti roditelja učenika o namjeri i razlozima odlaska učenika iz Škole.“

**Članak 6.**

Članak 35. Mijenja se i glasi:

„Učenici imaju pravo na veliki odmor i male odmore između nastavnih sati.

Mali odmor traje 5 minuta, a veliki odmor 15 minuta.

Za vrijeme malih odmora učenicima nije dopušteno vikanje, zviždanje, klizanje po hodnicima.

Za vrijeme velikog odmora učenici mogu izaći iz školske zgrade i zadržavati se u njenoj okolini.

Najstrože je zabranjeno sjedenje učenika na prozoru, te dovikivanje i bacanje predmeta kroz prozor (otpatke hrane, papira, boca (staklenih-plastičnih), knjiga i slično)“.

**Članak 7.**

U članku 37. stavku 3. mijenja se i glasi:

„Redari:

– nakon ulaska u učionicu u pratnji predmetnog nastavnika pregledaju učionicu i o uočenim nepravilnostima ili oštećenjima izvješćuju dežurnog nastavnika ili voditelja smjene

* brišu ploču i donose prema potrebi nastavna sredstva i pomagala
* izvješćuju voditelja smjene o nenazočnosti nastavnika na nastavi
* prijavljuju nastavnicima početkom svakog nastavnog sata nenazočne učenike
* izvješćuju o nađenim predmetima predmetnog nastavnika, a predmete (knjige, bilježnice, olovke, odjeću, nakit i sl.) odnose voditelju smjene
* nakon završetka nastave napuštaju učionicu u pratnji predmetnog nastavnika uz prethodnu provjeru ispravnosti učionice, oštećenja zidova, klupa, stolaca i ostaloga inventara te o uočenim oštećenjima izvješćuju voditelja smjene, pedagoga ili ravnatelja“

**Članak 8.**

U članku 38. stavak 1. briše se.

**Članak 9.**

U članku 40. stavak 1. mijenja se i glasi: U Školi za vrijeme rada dežuraju nastavnici, stručni učitelji, stručni suradnici, tehničko i pomoćno osoblje.“

**Članak 10.**

Članak 42. mijenja se i glasi:

„Dežurni nastavnik**:**

* dolazi 15 minuta prije početka nastave
* pazi na red i disciplinu u Školi
* pazi da se poštuju odredbe Pravilnika o kućnom redu te o kršenju istih obavještava ravnatelja
* u slučaju oštećenja ili uništenja imovine Škole o istom upoznaje domara Škole, voditelja smjene i ravnatelja
* prima primjedbe roditelja

**Članak 11.**

Odluka o izmjenama i dopunama Pravilnika o kućnom redu stupa na snagu osmog dana od dana objave na oglasnoj ploči Škole.

KLASA:602-03/18-01/161

URBROJ:251-105-01-18-1

Zagreb, 05.12.2018. Predsjednik Školskog odbora :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jure Vuković, dipl. ing.

Ove Izmjene i dopune Pravilnika o kućnom redu objavljene su na oglasnoj ploči škole dana 06.12.2018., a stupile su na snagu dana 14.12.2018.

Ravnatelj:

\_\_\_\_\_\_\_\_\_\_\_\_\_\_\_\_\_

mr. sc. Zlatko Sviben